Lietuvos Respublikos Vyriausybė

nutarimas

DĖL steigiamo suvalkijos (sūduvos) nacionalinio parko planavimo schemos (ribų ir tvarkymo planų)

rengimo PRADŽIOS IR PLANAVIMO TIKSLŲ

2022 m. gruodžio 7 d. Nr. 1215

Vilnius

Vadovaudamasi Lietuvos Respublikos saugomų teritorijų įstatymo 23 straipsnio 1 dalimi ir Lietuvos Respublikos teritorijų planavimo įstatymo 30 straipsnio 2 dalimi, siekdama įsteigti Suvalkijos (Sūduvos) nacionalinį parką, Lietuvos Respublikos Vyriausybė n u t a r i a:

1. Pradėti rengti Suvalkijos (Sūduvos) nacionalinio parko planavimo schemą (ribų ir tvarkymo planus).

2. Nustatyti šiuos Suvalkijos (Sūduvos) nacionalinio parko planavimo schemos (ribų ir tvarkymo planų) tikslus:

2.1. nustatyti Suvalkijos (Sūduvos) nacionalinio parko ir jo funkcinio prioriteto zonų ribas;

2.2. įvertinus poreikius ir galimybes, nustatyti Suvalkijos (Sūduvos) nacionalinio parko buferinės apsaugos zonos ribas, šioje zonoje numatyti priemones, mažinančias neigiamą veiklos poveikį Suvalkijos (Sūduvos) nacionaliniam parkui ir išsaugančias šios teritorijos regimąją aplinką;

2.3. nustatyti Suvalkijos (Sūduvos) nacionalinio parko kraštovaizdžio tvarkymo zonas, jose taikomas konkrečias gamtos ir kultūros paveldo objektų apsaugos ir tvarkymo kryptis ir priemones;

2.4. nustatyti priemones, užtikrinančias palankią Europos Bendrijos svarbos natūralių buveinių ir saugomų rūšių būklę;

2.5. nustatyti nekilnojamojo kultūros paveldo apsaugos ir veiklos plėtojimo paveldosaugos reikalavimus ir priemones nekilnojamajam kultūros paveldui tvarkyti, naudoti ir atgaivinti;

2.6. nustatyti kraštovaizdžio formavimo, rekreacinės infrastruktūros kūrimo ir kitas tvarkymo priemones, reikalingas tinkamai Suvalkijos (Sūduvos) nacionalinio parko apsaugai ir darniai teritorijų plėtrai užtikrinti.

Finansų ministrė,

pavaduojanti Ministrą Pirmininką	Gintarė Skaistė

Aplinkos ministras	Simonas Gentvilas